‘Boerepompie’ uiteindelik onttroon op die Top-20 | Maroela Media
Appel kuier in die Maroela Media-ateljee. (Foto: Janie Monsieur/Maroela Media)
Ná sewe weke op die Maroela Media Afrikaanse Top-20 neem die sanger en liedjieskrywer Appel se lied “Nonna” die no. 1-posisie in.
Dié lied was ook die mees afgelaaide Afrikaanse liedjie die afgelope week op Apple Music. “Nonna”, wat hy saam met Johan Vorster geskryf het, is die eerste uitreiking uit sy derde ateljee-album, Patriot.
“Die liedjie gaan oor ŉ jong meisie wat verlief is op ŉ boerseun, die plaas en Afrika,” vertel die musikant. “Hy gaan moet vrede maak met die feit dat hy haar hart moet deel en is bereid om dit te doen. Daarom wag hy geduldig totdat sy terugkom plaas toe.”
Die musiekvideo, met die gewilde aktrise Mila Guy, het reeds meer as 1,1 miljoen trefslae op YouTube.
Spoegwolf se “Seile” maak ook hierdie week sy toetrede tot die top-20 in die 19de plek. Hierdie is ŉ nuwe enkelsnit wat in Desember verlede jaar bekendgestel is.
In vandeesweek se Maroela Media Afrikaanse Top-20 is daar vyf snitte wat styg en vyf wat daal, nege wat onveranderd bly en een nuwe lied wat die week sy toetrede op die top-20 maak.
Riana Nel – “Sterker”
Brendan Peyper, Elandré, Refentse & Christia Visser – “Ons maak saak”
Juanita du Plessis – “Maak dit los!”
Tashé & Francois van Coke – “Vier seisoene kind”
Spoegwolf – “Seile”
Ja nee, dankie tog!
Is boer soek ‘n vrou nie klaar nie ?
Dankie tog! Ek sit sommer radio af as ek daai stupid boerepompie liedjie hoor – dis nou wat ek kougom musiek noem – jy kou soos n koei al in die rondte sonder om iets wyser te word.
Ek noem dit ook snow flake musiek. Dis mos nou die inding – daar moet tog net nie iets betekenis vol wees nie want dat Sal Iemand te lig geraak daaroor wees. Die snow flakes van vandag smelt mos as mens hulle aansteek oor iets. Foeitoggie – altyd so fyngevoelig te moet leef. Eish!
Karru · 2 weke gelede
en dis hoekm FPK die beste sal bly, musiek met betekenis!
Name · 2 weke gelede
Wie op aarde dink die name van die simpel musiek uit? Ek kry skaam.